CELEX: 52004XG0406(01)
Language: el
Date: 2004-04-06 00:00:00
Title: Συμπεράσματα του Συμβουλίου "τόνωση του επιχειρηματικού πνεύματος"

Avis juridique important

|

52004XG0406(01)

Συμπεράσματα του Συμβουλίου "τόνωση του επιχειρηματικού πνεύματος"  

Επίσημη Εφημερίδα αριθ. C 086 της 06/04/2004 σ. 0008 - 0009

Συμπεράσματα του Συμβουλίου"τόνωση του επιχειρηματικού πνεύματος"(2004/C 86/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,1. ΥΠΕΝΘΥΜΙΖΟΝΤΑΣ τα συμπεράσματα διαφόρων Ευρωπαϊκών Συμβουλίων(1), όπου ζητείται η ανάληψη μέτρων για τη βελτίωση του επιχειρηματικού πνεύματος και των γενικών συνθηκών για τις μικρές επιχειρήσεις,2. ΑΝΑΓΝΩΡΙΖΟΝΤΑΣ ότι το επιχειρηματικό πνεύμα αποτελεί μείζονα μοχλό καινοτομίας, ανταγωνιστικότητας, απασχόλησης και οικονομικής μεγέθυνσης και ότι η ενθάρρυνση και η κατάρτιση ολοένα και περισσοτέρων να γίνουν επιχειρηματίες, συνιστούν βασική προϋπόθεση για την επίτευξη των στόχων της Λισσαβόνας,3. ΧΑΙΡΕΤΙΖΕΙ το γεγονός ότι η ανακοίνωση της Επιτροπής "Πρόγραμμα δράσης: Η ευρωπαϊκή ατζέντα για την επιχειρηματικότητα" προσδιορίζει βασικούς τομείς στους οποίους απαιτείται βελτίωση του επιχειρηματικού περιβάλλοντος, καθώς και σειρά μέτρων για να δημιουργηθεί ευνοϊκότερο περιβάλλον και να δοθεί μια ισχυρή ώθηση στην επιχειρηματικότητα αναβαθμίζοντας τη συνολική της εικόνα και ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ για την πρόοδο που έχει σημειωθεί στην εφαρμογή του ευρωπαϊκού χάρτη των μικρών επιχειρήσεων,4. ΤΟΝΙΖΕΙ ότι στα πλαίσια της ολοκληρωμένης προσέγγισης για την ανταγωνιστικότητα, υπάρχουν προτεραιότητες της πολιτικής στις οποίες περιλαμβάνεται η πρόσβαση στη χρηματοδότηση, στην κατάρτιση και εκπαίδευση, στο καλύτερο ρυθμιστικό περιβάλλον. Οι προτεραιότητες αυτές είναι καίριας σημασίας για την επιτυχία των σχετικών σχεδίων δράσης και μέτρων της Κοινότητας,5. Εκτιμώντας ότι είναι επείγουσα ανάγκη οι εν λόγω προτεραιότητες της πολιτικής να καταλήξουν σε συγκεκριμένα αποτελέσματα, ΖΗΤΑ από την Επιτροπή να καταρτίσει ένα περισσότερο φιλόδοξο χρονοδιάγραμμα για την ανάληψη των εν λόγω δράσεων και ΠΑΡΟΤΡΥΝΕΙ τα κράτη μέλη να αξιοποιήσουν τις βέλτιστες πρακτικές, ιδίως δε εκείνες που έχουν προσδιοριστεί μέσω της ανοικτής μεθόδου συντονισμού,6. ΚΑΛΕΙ τα κράτη μέλη και την Επιτροπή, στο πλαίσιο των αντίστοιχων αρμοδιοτήτων τους, να εντείνουν τις προσπάθειές τους και να αναλάβουν εγκαίρως δράση, ώστε:- να βελτιώσουν την εκπαίδευση και την κατάρτιση για το επιχειρηματικό πνεύμα σε όλα τα επίπεδα,- να βελτιώσουν το ρυθμιστικό περιβάλλον, χρησιμοποιώντας ως βάση το σχέδιο δράσης "Για τη βελτίωση του ρυθμιστικού πλαισίου". Θα πρέπει να εκτιμηθούν οι συνέπειες της προτεινόμενης νομοθεσίας στις μικρές επιχειρήσεις και στους επιχειρηματίες, μέσω της συστηματικής διαβούλευσης· θα πρέπει επίσης να εκτιμηθούν οι σωρευτικές επιπτώσεις της ισχύουσας νομοθεσίας, με σκοπό να μειωθεί η μεγαλύτερη σχετικά επιβάρυνση των μικρών επιχειρήσεων,- να υποστηρίξουν και να διευκολύνουν την πρόσβαση των επιχειρηματιών στη χρηματοδότηση, ιδίως όσον αφορά τις νέες επιχειρήσεις, τις μεταβιβάσεις, τις καινοτόμες επιχειρήσεις και τους επιχειρηματίες ομάδων που υποεκπροσωπούνται· θα πρέπει επίσης να ληφθούν υπόψη οι προβληματισμοί σχετικά με τις συνέπειες της συμφωνίας της Βασιλείας ΙΙ για τις μικρές επιχειρήσεις,- να εξασφαλίσουν ότι το πλαίσιο των κρατικών ενισχύσεων επικεντρώνεται δεόντως στην αντιμετώπιση ελλείψεων της αγοράς που ανακόπτουν την επιχειρηματική και καινοτόμο δραστηριότητα,- να ενθαρρύνουν μηχανισμούς ενίσχυσης του διαλόγου μεταξύ επιχειρηματιών και υπευθύνων για τη χάραξη της πολιτικής και να βελτιώσουν την πρόσβαση σε πληροφορίες,- να προβάλλονται περισσότερο οι επιτυχημένοι επιχειρηματίες και οι πολιτικές για την επιχειρηματικότητα μέσω, μεταξύ άλλων, της εξέτασης της δυνατότητας να υπάρξει σύστημα βραβείων "Ευρωπαϊκών Κέντρων Επιχειρηματικότητας",- να καθορίσουν και να συμφωνήσουν από κοινού δείκτες επιδόσεων και προόδου ως βάση για τον επακόλουθο εθελοντικό προσδιορισμό στόχων για αυξημένη επιχειρηματική δραστηριότητα, λαμβάνοντας υπόψη τις παγκόσμιες αγορές,- να εξετάσουν τον ευρωπαϊκό χάρτη των μικρών επιχειρήσεων υπό το φως των προτεραιοτήτων που προσδιορίζονται στο σχέδιο δράσης της Επιτροπής για την επιχειρηματικότητα, στα πλαίσια του ίδιου χρονοδιαγράμματος με εκείνο της μεσοπρόθεσμης επανεξέτασης της στρατηγικής της Λισσαβόνας προκειμένου να εξασφαλιστεί ότι αντικατοπτρίζει με συνεκτικότητα τις ειδικές ανάγκες των επιχειρηματιών και των μικρών επιχειρήσεων σε μια διευρυμένη Ευρωπαϊκή Ένωση,- να προσαρμόσουν στα νέα δεδομένα όλες τις ρυθμίσεις ενημέρωσης μεταξύ κρατών μελών και Επιτροπής σχετικά με το Χάρτη και άλλα συναφή μέσα.(1) Μεταξύ άλλων, Κάρντιφ 1998, Λισσαβόνα και Φέιρα 2000 και Βρυξέλλες 2003.